**ХИМИКОТЕХНОЛОГИЧЕН И МЕТАЛУРГИЧЕН УНИВЕРСИТЕТ**

 1756 София, Бул. „Климент Охридски” №8, тел. 02/8163120, факс 02 8685488, [www.uctm.edu](http://www.uctm.edu)

**Одобрявам:**

**Ректор :..............п.\* ..............**

 **(проф. д-р инж. Сеня Терзиева-Желязкова)**

**Д О К У М Е Н Т А Ц И Я**

за участие в открита процедура за възлагане на обществена поръчка с предмет:

 **„Доставка на електрическа енергия по свободно договорени цени за нуждите на ХТМУ и мониторинг на обектите на Възложителя от търговец на електрическа енергия и координатор на стандартна балансираща група през 2020 – 2021г.”**

**Изготвил: инж. Антонио Манолов – Пом.-ректор п.\***

 **инж. Христина Джамбова – ст. експерт служба ОП п.\***

**Съгласувал: 1. п.\***

 **2. п.\***

**\****заличени данни на основание Регламент (ЕС) 2016/679)*

**февруари, 2020**

С Ъ Д Ъ Р Ж А Н И Е

1. Пълно описание на предмета на поръчката;
2. Общи изисквания;
3. Изисквания към кандидатите и участниците;
4. Критерии за подбор;
5. Изисквания към изпълнение на обществената поръчка;
6. Указания за подготовка на офертата;
7. Гаранция за изпълнение;
8. Сключване на договор;
9. Образци;
10. **ПЪЛНО ОПИСАНИЕ НА ПРЕДМЕТА НА ПОРЪЧКАТА**

**Възложител** на настоящата поръчка за избор на изпълнител чрез *публично състезание* е Ректорът на **Химикотехнологичен и металургичен университет** - гр. София, бул. „Климент Охридски” № 8, тел. 02/8163 120- Деловодство, факс 02 8163 138, лице за контакт - Христина Джамбова – ст. експерт служба ОП, тел. 02/8163 138, [**www.uctm.edu**](http://www.uctm.edu) **.**

1. Предмет на откритата процедура,възлагана от ХТМУ, е **„Доставка на електрическа енергия по свободно договорени цени за нуждите на ХТМУ и мониторинг на обектите на Възложителя от търговец на електрическа енергия и координатор на стандартна балансираща група през 2020 – 2021 г.”**

Доставка на средно напрежение се извършава за обекти сгради А, Б, В, Г и Е на Химикотехнологичен и металургичен университет – гр. София. Доставката на ниско напрежение се извършава за сграда Д на ХТМУ – гр. София, студентски общежития на ХТМУ блокове №№ 20, 37, 42А и 60Б в ж.к. „Студентски град” – гр. София, почивна база гр. Несебър и почивна база с. Рибарица, общ. Тетевен на ХТМУ.

**Възложителят няма обекти със стандартизирани товарови профили.**

1. **Срок за изпълнение на поръчката**

 Обществената поръчка е със срок на изпълнение **12 месеца** от датата на потвърждение на първия график за доставка на нетна активна електрическа енергия. Този срок се удължава с анекс за изменение на срока на договора след писмено уведомление от страна на Възложителя, ако до изтичането му не е сключен договор с класираните на първо и второ място следващи изпълнители за доставка на ел. енергия, поради техен отказ, но не с повече от шест месеца.

**3. Място на изпълнение на поръчката**

Химикотехнологичен и металургичен университет **-** гр. София, сгради А, Б, В, Г и Е, сграда Д, студентски общежития блокове №№ 20, 37, 42А и 60Б, почивна база гр. Несебър и почивна база с. Рибарица, общ. Тетевен на ХТМУ.

1. **Прогнозно количество електроенергия**

Прогнозното количество електрическа енергия, което ще се доставя за срока на договора, определено на база консумираната енергия през предходен период, възлиза на **2 000 MWh** (ниско и средно напрежение), както следва:

|  |  |
| --- | --- |
| **МЕСЕЦ**  | **Електроенергия в MWh** |

|  |  |
| --- | --- |
| **Януари** | **245** |
| **Февруари** | **212** |
| **Март** | **198** |
| **Април** | **125** |
| **Май** | **127** |
| **Юни** | **129** |
| **Юли** | **131** |
| **Август** | **119** |
| **Септември** | **124** |
| **Октомври** | **184** |
| **Ноември** | **202** |
| **Декември** | **204** |

 **ОБЩО: 2 000 MWh**

**Изменение на цената на договора**

При промяна на среднопретеглената цена на Българска независима енергийна борса (БНЕБ) с повече от 5% увеличение в рамките на два последователни месеца от изпълнение на договора, страните имат право да увеличат цената на електрическата енергия по договора със съответния процент, но не повече от 20%.

При промяна на среднопретеглената цена на Българска независима енергийна борса с повече от 5% намаление в рамките на два последователни месеца от изпълнение на договора, страните имат право да намалят цената на електрическата енергия по договора със съответния процент, но не повече от 20%.

 При изменение срока на договора след изтичане на 12-те месеца цената ще се формира по пазарна цена, определена на пазар „ден – напред“ на Българската независима енергийна борса плюс фиксирана надбавка от 3, 80 лева на MWh. Допълнително се начисляват ДДС, акциз и такса «Задължение към обществото».

1. **Прогнозна стойност на поръчката –** 300 000 лв. без ДДС
2. **Срок на валидност на офертата**

 Срокът на валидност на офертите е **180 (сто и осемдесет) календарни дни**, считано от крайната дата за подаване на офертите. Възложителят може да изиска от участниците да удължат срока на валидност на офертите си.

1. **Оценка на офертите**

 Всички представени оферти, които отговарят на обявените от Възложителя условия и бъдат допуснати до разглеждане, ще се оценяват и класират по критерия **„Най-ниска цена”.**

 Ще се оценява предложената единична цена за 1 MWh без ДДС, в която не са включени акциз и такса „Задължение към обществото”.

1. **ОБЩИ ИЗИСКВАНИЯ**

 **1.** Кандидат или участник в процедура за възлагане на обществена поръчка може да бъде всяко българско или чужде­странно физическо или юридическо лице или техни обединения, както и всяко друго образувание, което има право да изпълнява услуги, съгласно законодателството на държавата, в която то е установено.

 Възложителят няма право да изисква обединенията да имат определена правна форма, за да участват при възлагането на поръчка, но могат да поставят условие за създаване на юридическо лице, когато участникът, определен за изпълнител, е обединение на физически и/или юридически лица, ако това е необходимо за изпълнение на поръчката. Необходимостта от създаване на юридическо лице се обосновава изрично в решението за откриване на процедурата.

 Кандидат или участник не може да бъде отстранен от процедура за възлагане на обществена поръчка на основание на неговия статут или на правната му форма, когато той или участниците в обединението имат право да предоставят съответната услуга в държавата членка, в която са установени.

Всеки от участниците в настоящата процедура се представлява от законните си представители или от изрично упълномощени с нотариално заверено пълномощно лица.

Всички участници, вкл. подизпълнители, следва да отговарят на изискванията на **чл.3, т.8 и чл.4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици.**

Всеки участник в процедура за възлагане на обществена поръчка има право да представи само една оферта.

Лице, което участва в обединение или е дало съгласие да бъде подизпълнител на друг кандидат или участник, не може да подава самостоятелна оферта.

В процедура за възлагане на обществена поръчка едно физическо или юридическо лице може да участва само в едно обединение.

 Свързани лица не могат да бъдат самостоятелни кандидати или участници в една и съща процедура.

**2. Участие на подизпълнители, изисквания, договор за подизпълнение.**

2.1.Участниците посочват в офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят **доказателство** за поетите от подизпълнителите задължения.

2.2. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

2.3. Възложителят изисква замяна на под­изпълнител, който не отговаря на условията по чл.66,ал. 2 от ЗОП.

2.4. Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя.

2.5. Разплащанията по т 2.4 се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му.

 2.6. Приложимите правила относно директните разплащания с подизпълнители се посочват в документацията за обществената поръчка и в договора за възлагане на поръчката.

2.7. Независимо от възможността за използване на подизпълнители отговорността за изпълнение на договора за обществена поръчка е на изпълнителя.

2.8. Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

1. за новия подизпълнител не са налице основанията за отстраняване в процедурата;

2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

2.9. При замяна или включване на подизпълнител, изпълнителят представя на възложителя всички документи, които доказват изпълнението на условията по т.2.8.

**3. Участие на обединения. Изисквания към участниците в обединенията и документи, които представят:**

3.1. При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

3.2. При участници – обединения се представя копие на договора за обединение, а когато в договора не е посочено лицето, което представлява участниците в обединението – и документ, подписан от лицата в обединението, в който се посочва представляващият.

Договорът следва да съдържа клаузи, които гарантират, че :

* Всички членове на обединението са отговорни, заедно или поотделно за изпълнението на настоящата поръчка;
* Съставът на обединението няма да се променя след подаване на офертата;
* Водещият член на обединението е упълномощен да задължава, получава указания за и от имeто на обединението;
* Изпълнението на обществената поръчка, включително плащанията, са отговорност на водещият член на обединението;
* Обединението е създадено със срок до окончателното изпълнение на обществената поръчка и всички членове на обединението са задължени да останат в него до окончателното изпълнение на поръчката;
* Разпределение на партньорите при изпълнение на дейностите.

3.3. Когато участник в процедурата е обединение, което не е юридическо лице, да представи копие от документ, от който да е видно правното основание за създаване на обединението, както и следната информация във връзка с конкретната обществена поръчка:

1. правата и задълженията на участниците в обединението;

2. разпределението на отговорността между членовете на обединението;

3. дейностите, които ще изпълнява всеки член на обединението

Когато участник в процедурата е обединение от физически и/или юридически лица и за член на обединението е налице основанията по чл. 54, ал. 1 и посочените от възложителя обстоятелства по чл. 55, ал. 1, възникнали преди или по време на процедурата, Възложителят го отстранява от процедурата.

**III. ИЗИСКВАНИЯ КЪМ КАНДИДАТИТЕ И УЧАСТНИЦИТЕ**

1. **Лично състояние на кандидатите и участниците**
* **Възложителят ще отстрани от участие в настоящата процедура за възлагане** **на обществената поръчка кандидат или участник, когато**:

1. е осъден с влязла в сила присъда, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;

2. е осъден с влязла в сила присъда, за престъпление, аналогично на тези по т. 1, в друга държава членка или трета страна;

3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към общината по седалището на възложителя и на кандидата или участника, или аналогични задължения съгласно законодателството на държавата, в която кандидатът или участникът е установен, доказани с влязъл в сила акт на компетентен орган.

4. е налице неравнопоставеност в случаите по чл. 44, ал. 5 от ЗОП;

5. е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

6. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

7. е налице конфликт на интереси, който не може да бъде отстранен.

Основанията по т. 1, 2 и 7 се отнасят за лицата, които представляват участника или кандидата и за членовете на неговите управителни и надзорни органи съгласно регистъра, в който е вписан участникът или кандидатът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му. В случаите, когато кандидатът или участникът, или юридическо лице в състава на негов контролен или управителен орган се представлява от физическо лице по пълномощие, основанията по т. 1, 2 и 7 се отнасят и за това физическо лице.

Точка 3 не се прилага, когато размерът на неплатените дължими данъци или социалноосигурителни вноски е до 1 на сто от сумата на годишния общ оборот за последната приключена финансова година, но не повече от 50 000 лв.

* **Възложителят ще отстрани от участие в процедурата за възлагане на настоящата обществена поръчкa кандидат или участник, за когото е налице някое от следните обстоятелства**:

 Обявен е в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че кандидатът или участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен;

**Други** **основания за отстраняване от участие**

 Възложителят отстранява от процедурата:

 1. участник, който не отговаря на поставените критерии за подбор или не изпълни друго условие, посочено в обявлението за обществената поръчка или в документацията;

 2. участник, който е представил оферта, която не отговаря на предварително обявените условия на поръчката;

 3. участник, който не е представил в срок обосновката по чл. 72, ал. 1 или чиято оферта не е приета съгласно чл. 72, ал. 3 - 5 ЗОП;

 4. участници, които са свързани лица;

 5. участник, подал оферта, която не отговаря на условията за представяне, включително за форма, начин и срок.

* **Основания за отстраняване, свързани с националното законодателство**

 Възложителят отстранява от процедурата участник, за когото са налице обстоятелствата по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици. *За удостоверяване на това обстоятелство участникът следва да попълни част III: Основания за изключване, раздел Г от ЕЕДОП.*

 **Мерки за доказване на надеждност.**

Кандидат или участник, за когото са налице основания по чл. 54, ал. 1 от ЗОП и посочените от възложителя обстоятелства по чл. 55, ал. 1, т. 1 от ЗОП, има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел кандидатът или участникът може да докаже, че:

1. е погасил задълженията си по чл. 54, ал. 1, т. 3 от ЗОП, включително начислените лихви и/или глоби или че те са разсрочени, отсрочени или обезпечени;

2. е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

3. е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения;

4. е платил изцяло дължимото вземане по чл. 128, чл. 228, ал. 3 или чл. 245 от Кодекса на труда.

 (5) Кандидат или участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, няма право да използва предвидената в т. 1-4 възможност за времето, определено с присъдата или акта.

*Участникът декларира липсата на основания за отстраняване в Част III , раздели А, Б, В и Г от ЕЕДОП.*

**Прилагане на основанията за отстраняване**

Възложителят отстранява от процедурата кандидат или участник, за когото са налице основанията по чл. 54, ал. 1 от ЗОП и посочените от възложителя обстоятелства по чл. 55, ал. 1, т. 1 от ЗОП, възникнали преди или по време на процедурата. Това правило се прилага и когато кандидат или участник в процедурата е обединение от физически и/или юридически лица и за член на обединението е налице някое от основанията за отстраняване.

Основанията за отстраняване се прилагат до изтичане на следните срокове:

1. пет години от влизането в сила на присъдата - по отношение на обстоятелства по чл. 54, ал. 1, т. 1 и 2, освен ако в присъдата е посочен друг срок на наказанието;

2. три години от датата на:

а) влизането в сила на решението на възложителя, с което кандидатът или участникът е отстранен за наличие на обстоятелствата по чл. 54, ал. 1, т. 5, буква "а" от ЗОП;

б) влизането в сила на акт на компетентен орган, с който е установено наличието на обстоятелствата по чл. 54, ал. 1, т. 6 от ЗОП и чл. 55, ал. 1, т. 2 и 3 от ЗОП, освен ако в акта е посочен друг срок;

в) влизането в сила на съдебно решение или на друг документ, с който се доказва наличието на обстоятелствата по чл. 55, ал. 1, т. 4 от ЗОП.

(4) Стопанските субекти, които са отстранени от процедура за възлагане на обществена поръчка поради наличие на обстоятелства по чл. 54, ал. 1, т. 5, буква "а" от ЗОП, както и тези, за които са налице обстоятелства по чл. 55, ал. 1, т. 4 от ЗОП, се включват в списък, който има информативен характер.

(5) В случай на отстраняване по чл. 54 и 55 от ЗОП възложителят трябва да осигури доказателства за наличие на основания за отстраняване.

**Доказване липсата на основания за отстраняване**

За доказване на липсата на основания за отстраняване участникът, избран за изпълнител, представя:

1. за обстоятелствата по чл. 54, ал. 1, т. 1 от ЗОП - свидетелство за съдимост;

2. за обстоятелството по чл. 54, ал. 1, т. 3 от ЗОП - удостоверение от органите по приходите и удостоверение от общината по седалището на възложителя и на кандидата или участника;

3. за обстоятелството по чл. 54, ал. 1, т. 6 от ЗОП и по чл. 56, ал. 1, т. 4 от ЗОП - удостоверение от органите на Изпълнителна агенция "Главна инспекция по труда";

4. за обстоятелствата по чл. 55, ал. 1, т. 1 от ЗОП - удостоверение, издадено от Агенцията по вписванията.

Удостоверението по чл. 56, ал. 1, т. 4 от ЗОП се издава в 15-дневен срок от получаване на искането от участника, избран за изпълнител.

Когато участникът, избран за изпълнител, е чуждестранно лице, той представя съответния документ по ал. 1, издаден от компетентен орган, съгласно законодателството на държавата, в която участникът е установен. Когато в съответната държава не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение съгласно законодателството на съответната държава. Когато декларацията няма правно значение, участникът представя официално заявление, направено пред компетентен орган в съответната държава.

*Възложителят няма право да изисква документи, до които има достъп по служебен път или чрез публичен регистър, или могат да бъдат осигурени чрез пряк и безплатен достъп до националните бази данни на държавите членки.*

1. **КРИТЕРИИ ЗА ПОДБОР**
2. **Изисквания за допустимост за икономическо и финансово състояние и документи,** съгласно Раздел ІІІ.1.2 на обявлението за поръчката.

 Възложителят **НЕ ПОСТАВЯ** изисквания за икономическо и финансово състояние.

 **2. Изисквания за допустимост за годност (правоспособност) за упражняване на професионална дейност,** съгласно Раздел ІІІ.1.1 на обявлението за поръчката.

 **2.1.** Участникът трябва да притежава лицензия за дейността **„търговия с електрическа енергия”,** включително за дейността **„координатор на стандартна балансираща група”** в съответствие със ЗЕ и другите относими нормативни актове, издадена от Комисията за енергийно и водно регулиране /КЕВР/ или еквивалент.

 **Важно:** На етап сключване на договор участникът, избран за изпълнител, следва да представи заверено копие на Лицензия за дейността **„търговия с електрическа енергия”,** включително за дейността **„координатор на стандартна балансираща група”** в съответствие със ЗЕ и другите относими нормативни актове, както и с административните актове, издадени от Комисията за енергийно и водно регулиране /КЕВР/ или представен валиден еквивалентен документ, издаден от компетентен орган, за чуждестранни участници или декларация, или удостоверение за наличието на такава регистрация от компетентните органи, съгласно съответния национален закон.

 В случай, че участникът участва като обединение, което не е регистрирано като самостоятелно юридическо лице, както и в случаите, когато е предвидено участие на подизпълнители, изисканата лицензия за дейността **„търговия с електрическа енергия”,** включително за дейността **„координатор на стандартна балансираща група”** се представя за всеки от членовете на обединението, съобразно разпределението на участието на лицата при изпълнение на дейностите, предвидени в настоящата поръчка, описано в договора за създаване на обединението, както и за подизпълнителите, пряко ангажирани с упражняване на дейностите, предвидени в настоящата поръчка.

 **2.2** Към крайната дата на подаване на предложението, участникът следва да е регистриран в Регистъра на координаторите на стандартни балансиращи групи и в Регистъра на търговските участници, поддържани от Елекроенергиен системен оператор /ЕСО/ със статус „активен”.

**Важно:** На етап сключване на договор участникът следва да представи доказателство за регистрация пред ЕСО - в Регистъра на координаторите на стандартни балансиращи групи и в Регистъра на търговските участници и/или да посочи публичния регистър, в които се съдържа информация за наличието на този лиценз (в случай, че информацията е достъпна за проверка в публичен регистър).

*За деклариране на годност (правоспособност)**за упражняване на професионална дейност участникът попълва раздел А: Годност в Част IV: Критерии за подбор от Единния ЕЕДОП с номера и датата на издаване на изисквания документ.*

 **3. Изисквания за допустимост за технически и професионални способности на участниците,** **съгласно в Раздел ІІІ.1.3)** **на обявлението за поръчката.**

***3.1. Участникът да има внедрена система за управление на качеството по стандарт EN ISO 9001:2008/ 2015,*** БДС ЕN ISO 9001:2008/ 2015  ***или еквивалент с обхват на сертификата „търговия на електрическа енергия” и „координатор на балансираща група”.***

Сертификатите трябва да са актуални към датата на подаване на офертата, издадени от независими лица, които са акредитирани по съответната серия европейски стандарти от Изпълнителна агенция "Българска служба за акредитация" или от друг национален орган по акредитация, който е страна по Многостранно споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието. **Възложителят приема и еквивалентни сертификати, издадени от органи, установени в други държави.** Възложителят приема и други доказателства за еквивалентни мерки за осигуряване на качеството, когато участник не е имал достъп до такива сертификати или е нямал възможност да ги получи в съответните срокове по независещи от него причини. В тези случаи участникът трябва да е в състояние да докаже, че предлаганите мерки са еквивалентни на изискваните.

**Важно:** На етап сключване на договор участникът, избран за изпълнител, следва да представи като **доказателство - заверено от участника копие на Сертификат** *EN ISO 9001:2008/ 2015,* БДС ЕN ISO 9001:2008/ 2015  или еквивалентен, който да е валиден към датата на сключване на договора.

*За деклариране на техническите способности участникът попълва раздел Г: Стандарти за осигуряване на качеството в Част IV: Критерии за подбор от ЕЕДОП с описание на изисквания документ(номер и дата на издаване на документа).*

* 1. ***През последните 3 /три/ години, считано от датата на подаване на офертите, участникът да е изпълнил минимум 1/една/ дейност с предмет и обем, идентични или сходни с тази на поръчката. Като сходна дейност възложителят приема доставка на минимум 2000 MWh нетна активна електрическа енергия и координатор на балансираща група.***

*За деклариране на техническите способности участникът попълва поле 1б от раздел В: технически и професионални способности в Част IV: Критерии за подбор от ЕЕДОП.*

**Важно:** На етап сключване на договор участникът, избран за изпълнител, следва да представи **доказателство** за извършената доставка под формата на удостоверение, издадено от получателя или компетентния орган, или чрез посочване на публичен регистър, в който е публикувана информация за доставката, или чрез други документи (референции/препоръки и др.), които пряко доказват извършването на доставката.

***Забележка:*** При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

Участниците могат за конкретната поръчка да се позоват на капацитета на трети лица, независимо от правната връзка между тях, по отношение на критериите, свързани с техническите възможности. Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от трети лица задължения.

Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

Ако участникът е клон на чуждестранно лице и за доказване на съответствието с изискванията за технически възможности клонът се позовава на ресурсите на търговеца, клонът представя доказателства, че при изпълнение на поръчката ще има на разположение тези ресурси.

1. **Изисквания към изпълнението на обществената поръчка**
	* 1. ***Изпълнителят следва да извърши процедурата пред съответното електроразпределително дружество за смяна на координатор и доставчик на електро енергия;***
		2. Изпълнителят следва да Включи и регистрира Възложителя като непряк член на стандартна балансираща група;
		3. Изпълнителят следва да осигури на купувача услуга по прогнозиране на потреблението и отговорност за балансиране;
		4. Изпълнителят следва да има възможност за доставки на цялото количество електроенергия в необходимите срокове и с необходимото качество.
		5. Изпълнителят следва да има възможност да администрира часовите графици за потребление на възложителя;
		6. Изпълнителят следва да има възможност да извършва всички дейности на „координатор на балансираща група“.

**VI. УКАЗАНИЯ ЗА ПОДГОТОВКА НА ОФЕРТАТА**

**1. Общи изисквания**

1.1. При изготвяне на офертата всеки участник трябва да се придържа точно към обявените от възложителя условия. Участниците трябва да се придържат към вида и формата на изискуемите документи, посочени от възложителя, както и към образците на документи, утвърдени в настоящата документация.

1.2. До изтичането на срока за подаване на офертите всеки кандидат или участник може да промени, да допълни или да оттегли офертата си.

1.3. Лице, което участва в обединение или е дало съгласие да бъде подизпълнител на друг кандидат или участник, не може да подава самостоятелна оферта.

1.4 В процедура за възлагане на обществена поръчка едно физическо или юридическо лице може да участва само в едно обединение.

1.5 Свързани лица не могат да бъдат самостоятелни кандидати или участници в една и съща процедура.

1.6. Всеки участник в процедура за възлагане на обществена поръчка има право да представи само една оферта. Варианти на офертата не се допускат.

1.7. Офертата за участие следва да бъде изготвена на български език, в писмен вид, на хартиен носител и да е подписана от законния представител на участника по документ за регистрация или от изрично упълномощено от него лице с нотариално заверено пълномощно.

В случаите, когато участникът е чуждестранно лице, всички документи съставляващи офертата, следва да бъдат в оригинал с превод на български език, а документът за регистрация се представя с официален превод на български.

- Срокът на валидност на офертите следва да бъде **180 (сто и осемдесет) календарни дни**, считано от датата, определена за краен срок за получаване на офертите.

- Предложения с по-малък срок на валидност на офертата ще бъдат отстранeни като несъответстващи на изискванията на възложителя.

- Възложителят кани участниците да удължат срока на валидност на офертите, когато той е изтекъл. Участник, който след покана и в определения в нея срок не удължи срока на валидност на офертата си, се отстранява от участие.

 1.8. Офертата задължително трябва да включва пълния обем от предмета на обществената поръчка. Оферти за част от предмета се отстраняват от участие.

 1.9. Всички документи, които не са представени в оригинал и за които не се изисква нотариална заверка, трябва да са **заверени** (когато са копия) с гриф „вярно с оригинала”, подпис и свеж печат на участника.

* При участие на обединения – на който и да е от членовете на обединението;
* Когато участникът е физическо лице, не е необходимо поставянето на печат;

**2. Подаване на заявления за участие и оферта.**

2.1 Документите, свързани с участието в процедурата, се представят от участника или от упълномощен от него представител - лично или чрез пощенска или друга куриерска услуга, с препоръчана пратка с обратна разписка, на адрес: ***Химикотехнологичен и металургичен университет, гр. София, бул. „Св. Климент Охридски” №8, сграда „А”, ет. 2, „Деловодство”, тел. 02/8163 120– от 8.30 до 12:00 часа и от 13:00 до 16.30 часа, всеки работен ден.***

2.2. Документите по т. 2.1 се представят в запечатана непрозрачна опаковка, върху която се посочват:

* наименованието на участника, включително участниците в обединението, когато е приложимо;
* адрес за кореспонденция, телефон и по възможност - факс и електронен адрес;
* наименованието на поръчката;

2.3. При приемане на офертата върху плика се отбелязват поредния номер, датата и часа на получаване, данните се записват във входящ регистър, на приносителя се издава документ от входящо деловодство.

* 1. Оферта, представена след изтичане на крайния срок, не се приема от възложителя. Не се приема и оферта в незапечатана, прозрачна, или скъсана или с нарушена цялост опаковка. Такива оферти, след регистрация, незабавно се връщат на участника, като това се отбелязва в регистъра на възложителя.
	2. В случай, че към момента на изтичане на крайния срок за получаване на оферти пред служебен вход – деловодство, все още има чакащи да подадат оферти лица, те се включват в списък, който се подписва от представител на възложителя и от присъстващите /чакащите да подадат оферти/ лица. Офертите на лицата, включени в списъка се приемат и се завеждат в регистър. Не се приемат оферти на лица, които не са включени в списъка.
	3. Ако участникът изпраща офертата чрез препоръчано писмо с обратна разписка, разходите са за сметка на участника. В този случай, той следва да изпрати предложението така, че да обезпечи неговото пристигане на посочения от Възложителя адрес преди изтичане на срока за подаване на офертите. Рискът от забава или загубване на предложението е за участника. За получено уведомление по време на процедурата се счита това, което е достигнало до адресата.
1. **Съдържание на заявленията за участие и офертите**

**Съгласно чл. 39, ал. 2 и ал. 3 от ППЗОП опаковката трябва да съдържа:**

1. **Документите по чл. 39, ал. 2 от ППЗОП:**

**1.** Единен европейски документ за обществени поръчки (ЕЕДОП) за участник в съответствие с изискванията на закона и условията на възложителя*.*

Съгласно чл. 67, ал. 4 от Закона за обществените поръчки (ЗОП) във връзка с § 29, т. 5, б. „а” от Преходните и заключителни разпоредби на ЗОП, в сила от 1 април 2018 г. Единният европейски документ за обществени поръчки се представя задължително в електронен вид. За тази цел на сайта на Възложителя в Профила на купувача е публикувана електронната преписка на поръчката, в която е предоставен ЕЕДОП в три формата – XML, PDF и WORD.

* 1. ЕЕДОП може да бъде представен електронно чрез информационната система за попълване и повторно използване на ЕЕДОП, както следва:

Информационната система за еЕЕДОП е безплатна и до нея може да се получи достъп чрез Портала за обществени поръчки, секция „РОП и е-услуги“/ Електронни услуги на Европейската комисия (ЕЕДОП/ESPD), както и директно на адрес <https://espd.eop.bg/espd-web/filter?lang=bg>

При попълване на ЕЕДОП по този начин следва да се изпълни следното:

*Първо* - предоставения ЕЕДОП във формат XML трябва да се свали от сайта на Възложителя на устройство на заинтересованото лице.

*Второ* – Заинтересованото лице трябва да отвори следния линк https://ec.europa.eu/tools/espd, да избере български език, с което действие се влиза в системата за електронно попълване на ЕЕДОП.

*Трето* – На въпрос „Вие сте?“ избира опция „Икономически оператор“. След маркиране на бутона „Икономически оператор“, Системата дава възможност за избор на три варианта – „Заредите файл ЕЕДОП“, „Обедините два ЕЕДОП“ и „Въведете отговор“. Трябва да се избери вариант „Заредите файл ЕЕДОП“. След като се маркира горепосоченият бутон излиза прозорец „Качете искане за ЕЕДОП“, кликва се върху прозореца „Browse“, след което се избира от устройството на заинтересованото лице, сваленият от него ЕЕДОП във формат XML.

*Четвърто* – Попълва се електронният ЕЕДОП. След завършване на попълването, системата дава възможност ЕЕДОП да се съхрани в два формата: XML или PDF, като се запаметява на устройството на потребителя **и в двата формата.**

*Пето* – PDF файла се подписва с електронен подпис от всички лица, които имат задължение да подпишат ЕЕДОП.

*Шесто* – Подписаният цифрово ЕЕДОП се качва на подходящ оптичен носител, който се поставя в запечатаната, непрозрачна опаковка, с която се представя офертата.

* 1. Друга възможност за предоставяне на ЕЕДОП е чрез осигурен достъп по електронен път до изготвения и подписан електронно ЕЕДОП. В този случай документът следва да е снабден и с „времеви печат“, който да удостоверява, че ЕЕДОП е подписан и качен на интернет адреса, преди крайния срок за получаване на заявленията/офертите.
	2. Участникът попълва ЕЕДОП в WORD (Образец № 1), подписва го електронно (в \*pdf формат) и прилага така подписания ЕЕДОП на оптичен носител (напр. диск, USB или друг) към документите за участие в процедурата. Ако **няма** електронен подпис – участникът попълва ЕЕДОП в WORD, подписва го на ръка, сканира го в \*pdf формат и го прилага на оптичен носител.

**Забележка:** *Повече информация за използването на системата за еЕЕДОП може да бъде намерена на адрес<http://ec.europa.eu/DocsRoom/documents/17242>* и <http://www.aop.bg/fckedit2/user/File/bg/practika/MU4_2018.pdf>

Методически указания на АОП, относно попълването на еЕЕДОП, ведно с разясняващ виедоклип са достъпни следния линк:

<http://rop3-app1.aop.bg:7778/portal/page?_pageid=93,1&_dad=portal&_schema=PORTAL>

в секцията, отбелязана в червено с надпис- Важно! Европейска електронна услуга за работа с ЕЕДОП, видеоклип, методическо указание.

В ЕЕДОП се предоставя съответната информация, изисквана от възложителя и се посочват националните бази данни, в които се съдържат декларираните обстоятелства или компетентните органи, които съгласно законодателството на държавата, в която участникът е установен, са длъжни да предоставят информация.

Участник (икономически оператор), който участва самостоятелно в обществената поръчка и не използва капацитета на трети лица и подизпълнители, попълва и представя един ЕЕДОП.

Съгласно чл. 41, ал. 1 от ППЗОП когато лицата по чл. 54, ал. 2 и 3 от ЗОП са повече от едно и за тях няма различие по отношение на обстоятелствата по чл. 54, ал. 1, т. 1, 2 и 7 и чл. 55, ал. 1, т. 5 от ЗОП, ЕЕДОП може да се подпише само от едно от тези лица, в случай че подписващият разполага с информация за достоверността на декларираните обстоятелства по отношение на останалите задължени лица. В ЕЕДОП –а могат да се съдържат и обстоятелствата по чл. 54, ал. 1, т. 3 - 6 и чл. 55, ал. 1, т. 1 - 4 от ЗОП, както и тези, свързани с критериите за подбор, ако лицето, което го подписва, може самостоятелно да представлява съответния стопански субект.

Когато е налице необходимост от защита на личните данни при различие в обстоятелствата, свързани с личното състояние на лицата по чл. 54, ал. 2 и 3 от ЗОП, информацията относно изискванията по чл. 54, ал. 1, т. 1, 2 и 7 и чл. 55, ал. 1, т. 5 от ЗОП се попълва в отделен ЕЕДОП, подписан от съответното лице.

При необходимост от деклариране на обстоятелствата по чл. 54, ал. 1, т. 3 - 6 и чл. 55, ал. 1, т. 1 - 4 от ЗОП, както и тези, свързани с критериите за подбор, относими към обединение, което не е юридическо лице, представляващият обединението подава ЕЕДОП за тези обстоятелства.

Когато документи, свързани с участие в обществени поръчки, се подават от лице, което представлява кандидата или участника по пълномощие, в ЕЕДОП се посочва информация относно обхвата на представителната му власт.

**Информацията относно наличието или липсата на обстоятелства по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици се декларира от участниците *в Част III: Основания за изключване, Раздел Г „Други основания за изключване, които може да бъдат предвидени в националното законодателство на възлагащия орган или възложителя на държава членка“ на ЕЕДОП.***

**2.** Когато е приложимо, участникът **представя документи за доказване на предприетите от него мерки за доказване на надеждност, съгласно чл. 56 от ЗОП**. Предприетите мерки се описват в съответния раздел на ЕЕДОП. Като доказателства за надеждността на участника се представят някои или всички от изброените в чл. 45, ал. 2 от ППЗОП документи.

**3.** Участник – обединение, което не е юридическо лице, следва да представи **копие от документ за създаване на обединението,** както и следната информация във връзка с конкретната обществена поръчка:

3.1 правата и задълженията на участниците в обединението;

3.2 разпределение на отговорността между членовете на обединението;

3.3 дейностите, които ще изпълнява всеки член на обединението;

**Възложителят може по всяко време след отварянето на заявленията за участие или офертите да изиска от участниците представяне на всички или част от документите, чрез които се доказва посочената в ЕЕДОП информация, когато това е необходимо за законосъобразното провеждане на процедурата.**

***Документите се представят и за подизпълнителите и третите лица, ако има такива.***

**Документи, които участникът трябва да представи при изискване от комисията за удостоверяване на съответствието си с критериите за подбор са:**

* Лицензия за дейността **„търговия с електрическа енергия”,** включително за дейността **„координатор на стандартна балансираща група”** в съответствие със ЗЕ и другите относими нормативни актове, издадена от Комисията за енергийно и водно регулиране /КЕВР/ или еквивалент.
* Удостоверение, издадено от получателя или компетентния орган (ако не е посочен публичен регистър), в който е публикувана информация за **доставка на минимум 2000 MW нетна активна електрическа енергия** или други документи, които пряко доказват извършването на доставката през последните три години от датата на подаване на офертата.
* Документи, удостоверяващи внедрена система за управление на качеството с обхват **„търговия на електрическа енергия” и „координатор на стандартна балансираща група”.**

или електронен адрес, ако информацията е достъпна чрез публичен безплатен регистър.

1. **ОФЕРТА,** която включва:

 **1. Опис на представените документи** – представя се в оригинал. Описът се изготвя в свободна форма.

 Подреждането на документите в офертата трябва да следва последователността на изброяването им в описа, като същите следва да бъдат номерирани.

**2. Предложение за изпълнение на поръчката в съответствие с техническите спецификации и изискванията на възложителя** - представя се в оригинал – *Образец № 1 от документацията.*

**3. Ценово предложение** - представя се в оригинал *- Образец № 2 от документацията.*

 Офертите ще се оценяват и класират по критерия **„Най-ниска цена”.**

Ценовото предложение се поставя в **отделен запечатан непрозрачен плик с името на участника и надпис „Предлагани ценови параметри" от участник .... .**

**Изисквания към подготовката на ценовото предложение:**

 На оценка подлежи **цената за 1 MWh електроенергия от ценовата оферта на участника, която не включва ДДС, акциз и такса «Задължение към обществото».**

Предложените цените, посочени от участника трябва да бъдат изчислени до втория десетичен знак, без скрити знаци след десетичната запетая.

При разлика между цифровото и словесно изражение, за вярно се приема словесното.

1. **ГАРАНЦИЯ ЗА ИЗПЪЛНЕНИЕ**

Възложителят определя гаранция за изпълнение в размер на **3 % (три на сто)** от стойността на договора за обществена поръчка, **без ДДС**. Стойността на договора е произведението от прогнозното количество ел. енергия ( **2000 MWh** ) и предложената от участника цена за 1 MWh без ДДСв ценовото му предложение, като в стойността се включва акциз и такса „Задължение към обществото“.

 Гаранцията се предоставя в една от следните форми:

1. парична сума, внесена по банкова сметка на Химикотехнологичния и металургичен университет – гр.София, **или**
2. банкова гаранция – безусловна и неотменяема банкова гаранция за изпълнение на договора в оригинал, издадена от банка в полза на възложителя, по примерен образец, приложение към документациятаили по образец на банката издател, ако в нея се съдържат условията, разписани в образеца на настоящата документация. Банковата гаранция следва да бъде попълнена на български език или в превод, в случай че е издадена от чуждестранна банка. Валидността на банковата гаранция за изпълнение трябва да е в рамките на 90 календарни дни след изтичане срока на договора. Под **„срок на договора“** се разбира срокът на изпълнение на доставката.

Банковите разходи по откриването на гаранцията за изпълнение са за сметка на изпълнителя. Разходите по евентуалното й усвояване са за сметка на възложителя, **или**

1. застраховка, която обезпечава изпълнението чрез покритие на отговорността на изпълнителя. В случаите, когато определения за изпълнител представя гаранция за изпълнение под формата на застраховка:
* Застраховката се предава на възложителя в оригинал.
* В застраховката следва да е посочено **пълното** наименование и ЕИК (или съответно друг идентифициращ номер, когато е приложимо) на възложителя и изпълнителя.
* Застрахователната премия трябва да е платена изцяло.
* Изрично да е указан срока на валидност на гаранцията (съгласно проекта на договор по съответната обособена позиция).
* Не се допускат никакви изключения относно основанията, начините и причините за изплащане на застрахователното обезщетениие на възложителя, различни от условията в проекта на договор по съответната обособена позиция.

 Участникът, определен за изпълнител трябва да предвиди и заплати своите такси по откриване и обслужване на гаранцията така, че размерът на получената от възложителя гаранция да не бъде по-малък от определения в договора за обществена поръчка по съответната обособена позиция.

 Гаранцията под формата напарична сума или под формата на банкова гаранция може да се предостави от името на изпълнителя за сметка на трето лице – гарант.

Участникът, определен за изпълнител по съответната обособена позиция, избира сам формата на гаранцията за изпълнение.

Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

Гаранцията за изпълнение трябва да е представена към момента на подписване на договора за обществена поръчка.

Условията и сроковете за задържане или освобождаване на гаранцията за изпълнение се уреждат в договора за обществена поръчка по съответната обособена позиция. Възложителят освобождава гаранцията за изпълнение, без да дължи лихви за периода, през който средствата законно са престояли при него.

1. **СКЛЮЧВАНЕ НА ДОГОВОР**

 Условията, при които ще бъде сключен договорът, са съгласно посоченото в обявлението и настоящата документация, а условията и реда за прилагане, са съгласно клаузите в проекта на договор от документацията.

За всички неуредени въпроси във връзка със сключването, изпълнението и прекратяването на договора, се прилагат разпоредбите на Закона за обществените поръчки и Правилника за неговото прилагане, Търговския закон и на Закона за задълженията и договорите.

 Договорът се сключва с участника, определен за изпълнител, като при подписване следва да се представят документите по чл. 112, ал.1 от Закона за обществените поръчки.

**За въпроси, които не са разгледани в настоящите указания, се прилагат ЗОП и ППЗОП, обявлението за откриване на процедурата и условията, посочени в други документи от документацията по процедурата.**

 *Образец № 1*

 **До Ректора на ХТМУ**

 гр. София, Бул. „Климент Охридски” № 8

**ПРЕДЛОЖЕНИЕ ЗА ИЗПЪЛНЕНИЕ НА ПОРЪЧКАТА**

за участие в открита процедура за възлагане на обществена поръчка с предмет:

**„Доставка на електрическа енергия по свободно договорени цени за нуждите на ХТМУ и мониторинг на обекти на Възложителя от търговец на електрическа енергия и координатор на стандартна балансираща група през 2020 – 2021 г. ”**

Настоящото предложение за изпълнение на поръчката е подадено от:

………………………………………………………… ЕИК .................…………..

(*наименование на участника*)

и подписано от

.....................………………………………………………………………………….

*(трите имена на лицето)*

в качеството му на

………………………………………………………………………………………...

*(длъжност)*

**Уважаема г-жо ректор,**

 След запознаването ни с документацията за участие внастоящатаобществена поръчка с предмет: „**Доставка на електрическа енергия по свободно договорени цени за нуждите на ХТМУ и мониторинг на обекти на Възложителя от търговец на електрическа енергия и координатор на стандартна балансираща група през 2020 – 2021 г.”** Ви представяме нашето предложение за изпълнение на поръчката (*свободен текст, включващ описание на процеса по изпълнение предмета на поръчката, съгласно изискванията на възложителя)*

**................................................................................................................................................**

**................................................................................................................................................**

 **Декларираме, че ще предоставим на възложителя необходимото количество електрическа енергия в необходимите срокове и качество.**

**Предложението за изпълнение на поръчката представлява неразделна част от договора.**

|  |  |
| --- | --- |
| Дата |  **....................../........................../..................** |
| Име и фамилия  |  |
| Подпис на лицето (и печат)*(документът се подписва от законния представител на участника или надлежно упълномощено лице)* |  |

***Образец № 2***

 **До Ректора на ХТМУ**

 гр. София, Бул. „Климент Охридски” № 8

**ЦЕНОВО ПРЕДЛОЖЕНИЕ**

за участие в открита процедура за възлагане на обществена поръчка с предмет:

 **„Доставка на електрическа енергия по свободно договорени цени за нуждите на ХТМУ и мониторинг на обекти на Възложителя от търговец на електрическа енергия и координатор на стандартна балансираща група през 2020 – 2021 г.”**

 Настоящата ценова оферта е подадена от ..............................................................

……………....(*наименование на фирмата участник*), ЕИК ................................................

и е подписана от .....................................................................................(*трите имена*)

в качеството ми на ......................................................................................(*длъжност*)

 УВАЖАЕМИ ГОСПОДИН РЕКТОР,

 С настоящето Ви представяме нашето ценово предложение за изпълнение на

обявената от Вас процедура за възлагане на обществена поръчка с предмет: „Доставка на електрическа енергия по свободно договорени цени за нуждите на ХТМУ и мониторинг на обекти на Възложителя от търговец на електрическа енергия и координатор на стандартна балансираща група през 2020 – 2021 г.”:

**Цена на 1 /един/ MWh нетна електрическа енергия ................................. лв. /словом**

**........................../ лева без вкл. ДДС, акциз и такса „Задължение към обществото”.**

**Цена на 1 /един/ MWh нетна електрическа енергия ................................. лв. /словом**

**........................../ с вкл. ДДС.**

**Акцизът за 1 /един/ MWh ел. енергия е: ……………………………**

**Такса „Задължение към обществото” за 1 /един/ MWh ел. енергия е: ……………………………**

 **Декларираме, че предложената от нас цена е крайна и в нея са включени всички разходи по доставката, включително разходите на изпълнителя за балансиране, такса за участие в балансиращата група, изготвяне на товарови графици и мониторинг на обектите на Възложителя.**

 **Прогнозното количество електрическа енергия не обвързва възложителя да го изразходва или да се лимитира с това количество. Изпълнителят следва да доставя необходимите количества електрическа енергия с необходимото качество и в срок.**

|  |  |
| --- | --- |
|  Дата |  **....................../........................../..................** |
| Име и фамилия  |  |
| Подпис на лицето (и печат)*(декларацията се подписва от законния представител на участника или надлежно упълномощено лице)* |  |

**ПРОЕКТ НА ДОГОВОР**

**№…………………..**

Днес, …………....…………………………. в град София, на основание чл. 112, ал.1 от ЗОП, във връзка с чл. 69 от ППЗОП и в изпълнение на Решение №.........................../..................2020 г. на Ректора на ХИМИКОТЕХНОЛОГИЧЕН И МЕТАЛУРГИЧЕН УНИВЕРСИТЕТ /ХТМУ/, София за определяне на изпълнител на обществена поръчка с предмет: **„Доставка на електрическа енергия по свободно договорени цени за нуждите на ХТМУ и мониторинг на обекти на Възложителя от търговец на електрическа енергия и координатор на стандартна балансираща група през 2020 – 2021 г.”** между:

1. **ХИМИКОТЕХНОЛОГИЧЕН И МЕТАЛУРГИЧЕН УНИВЕРСИТЕТ**, БУЛСТАТ 000670673, със седалище и адрес на управление: гр. София, бул. „Св. Климент Охридски” № 8 , представляван от ректора …………………………………………. и Галина Калчева - главен счетоводител, наричан за краткост в договора „ВЪЗЛОЖИТЕЛ” и
2. ………………………………………………………………………………..………………, със седалище и адрес на управление……………………………………………......................................... , ЕИК/БУЛСТАТ………………………………………, представлявано от ……………….……………,

определен за изпълнител с Решение № ………………../ ………………. на Ректора на Химикотехнологичен университет,след проведена открита процедура за възлагане на обществената поръчка, с предмет: **„Доставка на електрическа енергия по свободно договорени цени за нуждите на ХТМУ и мониторинг на обекти на Възложителя от търговец на електрическа енергия и координатор на стандартна балансираща група през 2020 – 2021 г.”**,наричано по-долу за краткост „**Изпълнител**”, се сключи настоящия договор, с който страните се споразумяха за следното:

1. **ПРЕДМЕТ НА ДОГОВОРА**

 Предмет на договорае **доставката на електрическа енергия за нуждите на ХТМУ и мониторинг на обектите на Възложителя от търговец на електрическа енергия и координатор на стандартна балансираща група през 2020 – 2021 г.**

 В настоящия договор ще бъдат използвани някои съкращения, както следва:

- Закон за енергетиката /ЗЕ/;

- „Оператор на електропреносна мрежа” /ОЕМ/ - юридическото лице, което администрира сделките с електрическа енергия и има правомощия по чл. 111, ал. 1 от Закона за енергетиката;

- Правила за търговия с електрическа енергия /ПТЕЕ/;

- Правила за измерване на количеството електрическа енергия /ПИКЕЕ/.

**Чл. 1.(1)** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да изпълни обществена поръчка с предмет: **„Доставка на електрическа енергия по свободно договорени цени за нуждите на ХТМУ и мониторинг на обекти на Възложителя от търговец на електрическа енергия и координатор на стандартна балансираща група през 2020 – 2021 г.**, съгласно Предложение за изпълнение на поръчката на **ИЗПЪЛНИТЕЛЯ** (Образец № 1) и Ценовото предложение на **ИЗПЪЛНИТЕЛЯ** (Образец № 2), представляващи неразделна част от настоящия договор.

**(2)** ВЪЗЛОЖИТЕЛЯТ възлага, а ИЗПЪЛНИТЕЛЯ приема да извършва доставка на определени, съгласно ал. 3 количества нетна активна електрическа енергия ниско и средно напрежение по цена, в размера и при условията, уговорени по-долу в настоящия Договор и съгласно приложенията към него.

**(3)** Договорените количества се известяват на ОЕМ под формата на дневни графици за доставка, в които са отразени почасовите количества, които ИЗПЪЛНИТЕЛЯТ доставя и продава на ВЪЗЛОЖИТЕЛЯ по силата и при условията на настоящия Договор.

**(4)** По отношение на планирането и договарянето на конкретни количества нетна активна електрическа енергия се прилагат ПТЕЕ. Съответните действия по планирането и договарянето се извършват от ИЗПЪЛНИТЕЛЯ, в качеството му на координатор на стандартната балансираща група.

**(5)** С подписването на този Договор ВЪЗЛОЖИТЕЛЯТ става член на балансиращата група на ИЗПЪЛНИТЕЛЯ, а ИЗПЪЛНИТЕЛЯТ се задължава да регистрира ВЪЗЛОЖИТЕЛЯ като участник в групата – непряк член, съгласно ПТЕЕ. В този случай отклоненията от заявените количества електрическа енергия за всеки период на сетълмент в дневните графици за доставка и тяхното заплащане се уреждат от координатора на балансиращата група, като всички разходи/приходи по балансирането ще са за сметка на ИЗПЪЛНИТЕЛЯ.

**ІІ. ЦЕНИ И НАЧИН НА ПЛАЩАНЕ**

**Чл. 2. (1)** Цената за доставка на един MWh нетна активна електрическа енергия (за средно напрежение) е: ................................. /............................./ лева без ДДС. Към тази сума се начислява ДДС, акциз и такса „Задължение към обществото”.

 **(2)** В цената по ал. 1 се включва единствено цена за доставка на нетна активна енергия, без допълнително да се начисляват суми за излишък и недостиг.

**(3)** В случаите на небаланси на електрическа енергия същите са за сметка на ИЗПЪЛНИТЕЛЯ.

**(4)** В цената са включени всички разходи, свързани с изпълнението на поръчката.

**Чл. 3.** Общата стойност на договора се формира на базата на направените през времето на действие на договора доставки на нетна активна електрическа енергия.

**Чл.4. (1)** ВЪЗЛОЖИТЕЛЯТ заплаща доставената енергия в лева, след издаване от ИЗПЪЛНИТЕЛЯ на данъчната фактура – оригинал. Плащането се извършва с платежно нареждане по сметка на ИЗПЪЛНИТЕЛЯ.

**(2)** Цената по договора не подлежи на промяна, освен при условията на ал. 5, ал. 6 и ал. 8.

**(3)** ВЪЗЛОЖИТЕЛЯТ не дължи плащане на такса за участие в балансираща група.

**(4)** Плащанията се извършват по банков път, по посочената от ИЗПЪЛНИТЕЛЯ сметка в срок от **20 (двадесет) календарни дни** от датата на получаване на фактурата.

Банковата сметка на ИЗПЪЛНИТЕЛЯ е:

Банка ..................................

IBAN: .................................

BIC: ....................................

***(5)*** *При промяна на среднопретеглената цена на Българска независима енергийна борса с повече от 5 % увеличение в рамките на два последователни месеца от изпълнение на договора, страните имат право да увеличат цената на електрическата енергия по договора със съответния процент, но не повече от 20 %.*

***(6)*** *При промяна на среднопретеглената цена на Българска независима енергийна борса с повече от 5 % намаление в рамките на два последователни месеца от изпълнение на договора, страните имат право да намалят цената на електрическата енергия по договора със съответния процент, но не повече от 20 %.*

***(7)*** *В случаите по ал.5 и ал.6 изпълнителят се задължава да представи доказателства, относно начина на формиране на цената за доставка на 1 kWh нетна ел. енергия ниско и средно напрежение.*

***(8)*** *При изменение срока на договора по чл.5 ал.1 цената ще се формира по пазарна цена, определена на пазар „ден – напред“ на Българската независима енергийна борса плюс фиксирана надбавка от 3, 80 лева на MWh. Допълнително се начисляват ДДС, акциз и такса «Задължение към обществото».*

***ІІІ. СРОК И МЯСТО ЗА ИЗПЪЛНЕН*ИЕ**

**Чл. 5.**  **(1)** Договорът влиза в сила от датата на регистрирането му в деловодството на ВЪЗЛОЖИТЕЛЯ и е валиден за срок от 12 /дванадесет/ месеца**, считано от датата на регистрация на първия график за доставка.** Този срок се удължава с анекс за изменение на срока на договора след писмено уведомление от страна на Възложителя, ако до изтичането му не е сключен договор с класираните на първо и второ място следващи изпълнители за доставка на ел. енергия, поради техен отказ, но не с повече от шест месеца.

 **(2)** Мястото наизпълнение на договора е гр. София - Химикотехнологичен и металургичен университет, сгради А, Б, В, Г, Д и Е, студентски общежития на ХТМУ блокове №№ 20, 37, 42А и 60Б в ж.к. „Студентски град” – гр. София, почивна база гр. Несебър и почивна база с. Рибарица, общ. Тетевен на ХТМУ.

**ІV. ПРАВА И ЗАДЪЛЖЕНИЯ НА СТРАНИТЕ ПО ДОГОВОРА**

**Чл.6. (1)** ИЗПЪЛНИТЕЛЯТ е длъжен:

 1. да осъществява доставката на ел. енергия и мониторинга по отношение на обектите, визирани в чл. 5, ал. 2 при спазване на действащите в страната стандарти и правила за този вид дейности;

 2. да включи ВЪЗЛОЖИТЕЛЯ в пазара на балансираща енергия, чрез изграждане на стандартна балансираща група с координатор ИЗПЪЛНИТЕЛЯ, без ВЪЗЛОЖИТЕЛЯ да заплаща такса за участие;

 3. да извършва всички необходими действия, съгласно действащите към момента ПТЕЕ така, че да осигури изпълнението на настоящия договор;

 4. да уведомява ВЪЗЛОЖИТЕЛЯ незабавно при: невъзможност на изпълнението на задълженията му по Договора; промяна в лицата, които го представляват или са упълномощени да извършват действия по изпълнението на този Договор; промяна в данните по регистрация, в данните, необходими за издаване на данъчни фактури, в номерата на банковите си сметки и др.;

 5. да поддържа валиден лиценза си за доставка на ел. енергия от доставчик последна инстанция, издаден от КЕВР, включващ и дейността „координатор на стандартна балансираща група” за срока на договора;

 6. да уведоми писмено ВЪЗЛОЖИТЕЛЯ в тридневен срок от настъпване на някое от следните обстоятелства: загуба на лиценз, влизане в производство по ликвидация или несъстоятелност;

 7. да уведомява незабавно ВЪЗЛОЖИТЕЛЯ за всички обстоятелства, които възпрепятстват или биха могли да възпрепятстват изпълнението на този договор;

 8. да предоставя на ВЪЗЛОЖИТЕЛЯ поисканите от него и уговорени в този Договор информация, данни или документи по начина и в сроковете, посочени в Договора;

9. да спазва разпоредбите и правилата, заложени в ЗЕ и наредбите към него, както и ПТЕЕ и разпорежданията на ОЕМ така, че да не бъде отстранен от пазара на балансираща енергия;

10. да изпълнява задълженията си по настоящия договор с грижата на добър търговец и в съответствие с условията по договора от 00:00 ч. до 24:00 ч. в работни, почивни и празнични дни в рамките на договорения период;

 11. да осигурява такова количество електрическа енергия, което напълно съответства на нуждите на **ВЪЗЛОЖИТЕЛЯ,** съгласно регистрираните дневни графици и на изискванията на настоящия договор;

 12. да извършва фактуриране на доставената електрическа енергия съгласно отчетеното количество по електромерите на ВЪЗЛОЖИТЕЛЯ.

 13. да поема за своя сметка разходите за цялото количество небаланси /недостиг и излишък/ на ел. енергия на ВЪЗЛОЖИТЕЛЯ, съгласно разликата между заявената в Дневните графици за доставка и реално потребената ел. енергия, отчетена по електромерите на ВЪЗЛОЖИТЕЛЯ;

 14. да осигури следното лице за връзка с ВЪЗЛОЖИТЕЛЯ, което да отговаря на исканията и молбите на ВЪЗЛОЖИТЕЛЯ във връзка с изпълнението и контрола по настоящия договор:

.................................................................................................................

 15. да не разпространява информация, която му е станала известна при и/или по повод изпълнението на договора и всяка друга информация, независимо от формата й, но свързана с ВЪЗЛОЖИТЕЛЯ, както и да изисква спазването на тази забрана и от своите служители, работници и подизпълнители;

 16. да отговаря за действията/бездействията на своите служители и/или подизпълнители като за свои.

**Чл.7.** ВЪЗЛОЖИТЕЛЯТ е длъжен:

1. да купува и приема договорените количества електрическа енергия в мястото на доставка, съгласно уговореното в настоящия договор;

2. да заплаща на ИЗПЪЛНИТЕЛЯ количествата електрическа енергия по цената, определена съгласно уговореното в раздел II от настоящия договор;

3. да извършва всички необходими действия и да оказва пълно съдействие на

ИЗПЪЛНИТЕЛЯ при и по повод изпълнението на настоящия договор;

4. да уведомява ИЗПЪЛНИТЕЛЯ в посочените в Договора срокове при:

а/ невъзможност или забавяне на изпълнението на задълженията му по Договора;

б/ за провеждане на планови ремонти или други дейности, които биха повлияли на изпълнението на задължението му за приемане на договорените количества;

в/ промяна в лицата, които го представляват или са упълномощени да извършват действия по изпълнението на този Договор;

г/ промяна в данните по регистрация, в данните, необходими за издаване на данъчни фактури, в номерата на банковите си сметки и др.

 **5.** да осигури следното лице за връзка с ИЗПЪЛНИТЕЛЯ, което да отговаря на исканията и молбите на ИЗПЪЛНИТЕЛЯ във връзка с изпълнението и контрола по настоящия договор:

**..................................................................................................................................................**

**V. ГАРАНЦИЯ ЗА ИЗПЪЛНЕНИЕ**

 **Чл. 8. (1)** Гаранцията за изпълнение на договора - парична или безусловна и неотменима банкова гаранция или застраховка, която обезпечава изпълнението чрез покритие на отговорността на изпълнителя, е в размер на ……………………………………………………лв., представляваща на **3 % (три на сто)** от стойността на договора за обществена поръчка, **без ДДС**. Стойността на договора е произведението от прогнозното количество ел. енергия ( **2000 MWh** ) и предложената от участника цена за 1 MWh без ДДСв ценовото му предложение, като в стойността се включва акциз и такса „Задължение към обществото“.

 **(2)** Гаранцията под формата на парична гаранция се представя по сметката на **ВЪЗЛОЖИТЕЛЯ** в Банка - **БНБ ,**

**IBAN – BG 16 BNBG 9661 3300 1032 01,**

**BIC - BNBG BGSD**

**(3)** Обслужването на банковата гаранция за изпълнение, таксите и други плащания по нея, банковите преводи, комисионните, както и поддържането на банковата гаранция за изпълнение на целия период на действие, са за сметка на ИЗПЪЛНИТЕЛЯ.

**(4)** В случай, че банката, издала гаранцията за изпълнение на договора, е обявена в несъстоятелност, изпадне в неплатежоспособност, свръхзадлъжнялост, отнеме й се лиценза или откаже да заплати определената от ВЪЗЛОЖИТЕЛЯ сума, ВЪЗЛОЖИТЕЛЯТ има право да поиска, а ИЗПЪЛНИТЕЛЯТ е длъжен да предостави в срок от 5 (пет) работни дни от направеното искане съответната заместваща гаранция за добро изпълнение на договора.

**(5)** Изпълнителят е длъжен да поддържа валидността на банковата гаранция за изпълнение/застраховката в срок 90 дни след изтичане на срока на договора по чл. 3. Ако в банковата гаранция за изпълнение/застраховката е посочена дата, като срок на валидност и този срок изтича, преди срока на договора по чл. 3, Изпълнителят е длъжен, до 10 дни преди посочената дата, да представи банкова гаранция/застраховка с удължена валидност, съгласно ал.1.

**(6)** В случай, че Изпълнителят не удължи валидността на банковата гаранция/застраховката, съгласно ал.1, Възложителят има право да отправи към банката/застрахователя писмено искане за плащане в полза на Възложителя или да прихване стойността на гаранцията от сумата за плащане и да задържи гаранцията за изпълнение под формата на паричен депозит.

**(7)** Гаранцията се задържа от Възложителя при системно неизпълнение на задълженията по договора от страна на Изпълнителя или при лошо изпълнение или при забавено изпълнение на някое от задълженията по чл. 7 за повече от 5 дни.

**Чл. 9. (1)** В случай на некачествено, непълно или лошо изпълнение, ВЪЗЛОЖИТЕЛЯТ може да задържи гаранцията до размера на договорената между страните неустойка.

**(2)** ВЪЗЛОЖИТЕЛЯТ има право да задържи в пълен размер гаранцията за изпълнение, когато в процеса на изпълнение на настоящия договор възникне спор между страните, който бъде внесен за решаване пред съд/арбитраж - до разрешаването на спора.

**(3)** При решаване на спора по ал. 2 в полза на ВЪЗЛОЖИТЕЛЯ, той може да пристъпи към усвояване на гаранцията за изпълнение.

 **(4)** ВЪЗЛОЖИТЕЛЯТ има право да усвои сумата от гаранцията, без това да го лишава от правото да търси обезщетение за претърпени вреди.

**Чл. 10. (1)** ВЪЗЛОЖИТЕЛЯТ освобождава от гаранцията за изпълнение в срок от 90 (деветдесет) календарни дни след прекратяване на договора и **след писмено искане от** ИЗПЪЛНИТЕЛЯ.

 **(2)** ВЪЗЛОЖИТЕЛЯТ освобождава гаранцията, без да дължи лихви за периода, през който средствата законно са престояли при него.

 **VІ. ПРЕХВЪРЛЯНЕ НА СОБСТВЕНОСТТА И РИСКА**

**Чл. 11.** Прехвърлянето на правото на собственост върху доставените количества електрическа енергия се осъществява в момента на постъпването на тези количества в мястото на доставка;

**Чл. 12. (1)** ИЗПЪЛНИТЕЛЯТ поема всички разходи, свързани с доставянето на електрическата енергия и носи риска от недоставянето на договорените количества в мястото на доставка.

**(2)** ВЪЗЛОЖИТЕЛЯТ поема всички разходи, свързани с получаването и използването на електрическата енергия и носи риска за погиването на договорените количества след постъпването им в мястото на доставка.

**VІІ. ИЗМЕРВАНЕ НА ДОСТАВЕНАТА И ПОЛУЧЕНА ЕЛЕКТРИЧЕСКА ЕНЕРГИЯ**

**Чл. 13. (1)** Измерването на доставяните количества електрическа енергия в мястото на доставка следва да бъде в съответствие с изискванията на ПТЕЕ и ПИКЕЕ и действащите правила за измерване на количеството електрическа енергия.

**(2)** Средствата за търговско измерване и тези за контролно измерване трябва да отговарят на съответните нормативно-технически документи по отношение на технически и метрологични изисквания и характеристики, описание и точност.

**VІІІ. ОТЧИТАНЕ И ДОКУМЕНТИРАНЕ НА ЕЛЕКТРИЧЕСКАТА ЕНЕРГИЯ**

**Чл.14.** Отчитането чрез средствата за измерване се извършва в сроковете и съгласно изискванията, определени в ПТЕЕ и ПИКЕЕ.

**Чл.15.** Количествата електрическа енергия, продадени и закупени по този Договор, се определят съгласно данните, предоставени от ОЕМ на страните.

**Чл.16.** При установяване на различия между доставените и фактурираните количества и след направено искане от другата страна, всяка от страните е длъжна да предостави на другата страна в срок от 3 /три/ работни дни притежаваната от нея документация, удостоверяваща количествата, доставките и получаванията на електрическа енергия, с цел да се определи причината за различията.

1. **ФОРСМАЖОРНИ ОБСТОЯТЕЛСТВА**

**Чл. 17. (1)** Страните по настоящия договор не дължат обезщетение за претърпени вреди и загуби, в случай, че последните са причинени от непреодолима сила.

**(2)** В случай, че страната, която е следвало да изпълни свое задължение по договора, е била в забава, тя не може да се позовава на непреодолима сила.

**(3)** Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок от 7 (седем) дни от настъпването на непреодолимата сила. При неуведомяване се дължи обезщетение за настъпилите от това вреди.

**(4)** Докато трае непреодолимата сила, изпълнението на задълженията и свързаните с тях насрещни задължения се спира.

 **Х.** **ПРЕКРАТЯВАНЕ И РАЗВАЛЯНЕ НА ДОГОВОРА**

**Чл. 18.** **(1)** Настоящият договор се прекратява с изтичане на крайния срок или предсрочно по взаимно съгласие между страните, изразено в писмена форма;

**(2) ВЪЗЛОЖИТЕЛЯТ** може да развали договора без предизвестие, когато **ИЗПЪЛНИТЕЛЯТ**:

1. не изпълни точно някое от задълженията си по договора;

2. използва подизпълнител, без да е декларирал това в офертата си, или използва подизпълнител, който е различен от този, посочен в офертата му;

3. смени декларирания в офертата си подизпълнител/подизпълнители и/или включи подизпълнител по време на изпълнение на договора без да са налице обстоятелствата по чл. 66, ал. 11 от ЗОП;

4. бъде обявен в несъстоятелност или когато е в производство по несъстоятелност или ликвидация.

|  |
| --- |
| **(3)** ВЪЗЛОЖИТЕЛЯТ има право да прекрати договора с 10 дневно предизвестие при възникване на обстоятелствата по чл. 118, ал. 1, т. 1 от ЗОП.**(4)** ВЪЗЛОЖИТЕЛЯТ има право да прекрати без предизвестие договора за обществена поръчка при възникване на обстоятелствата по чл. 118, ал. 1, т. 2 или 3 от ЗОП във връзка с чл. 73, т. 1 от ППЗОП.**(5)** При прекратяване на договора на някое от основанията по чл. 118, ал. 1, т. 2 и 3 от ЗОП Възложителят не дължи обезщетение за претърпените вреди от прекратяването на договора.**(6)** Договорът се прекратява без предизвестие от ВЪЗЛОЖИТЕЛЯ на основание чл. 5, ал. 1, т. 3, б. „б“ от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици, когато се установи, че въз основа на неверни данни Изпълнителят е приложил изключението по чл. 4 от същия закон. В този случай Възложителят не дължи връщане на гаранцията за изпълнение и заплащане на извършените работи, а получените плащания подлежат на незабавно възстановяване от Изпълнителя ведно със законната лихва. В случай че обществената поръчка е изпълнена Изпълнителят трябва да възстанови всички получени суми ведно със законната лихва, като Възложителят не дължи компенсации и обезщетения; |

**ХI. КОНФИДЕНЦИАЛНОСТ**

**Чл. 19. (1)** ИЗПЪЛНИТЕЛЯТ и ВЪЗЛОЖИТЕЛЯТ третират като конфиденциална всяка информация, получена при или по повод изпълнението на договора.

**(2)** ИЗПЪЛНИТЕЛЯТ няма право, без предварителното писмено съгласие на ВЪЗЛОЖИТЕЛЯ, да разкрива по какъвто и да е начин и под каквато и да е форма договора или част от него и всякаква информация, свързана с изпълнението му, на когото и да е, освен пред експертите, отговорни за изпълнението на поръчката. Разкриването на информация пред такива лица се осъществява само в необходимата степен за целите на изпълнението на договора.

**(3)** ИЗПЪЛНИТЕЛЯТ се задължава да не използва информация, станала му известна при изпълнение на задълженията му по настоящия договор за своя изгода и/или за изгода на трети лица.

**(4)** ВЪЗЛОЖИТЕЛЯТ гарантира конфиденциалност при използването на предоставени от ИЗПЪЛНИТЕЛЯ документи и материали по договора, като не ги предоставя на трети лица.

 **(5)** ВЪЗЛОЖИТЕЛЯТ е длъжен да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯкато такава в представената от него оферта.

**ХІ. ЗАКЛЮЧИТЕЛНИ РАЗПОРЕДБИ**

 **Чл. 20.** Изменение на настоящия договор се допуска по изключение, при условията на чл. 116 от ЗОП.

**Чл. 21.** **(1)** Всички съобщения, предизвестия и нареждания, свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ са валидни, когато са изпратени по един от или няколко от следните начини:

-по пощата (с обратна разписка),

-по факс,

-по електронна поща, съгласно условията на ЗЕДЕП,

За Възложителя: ...............................................

За Изпълнителя: ...............................................

или предадени чрез куриер, срещу подпис на приемащата страна.

**(2)** Когато някоя от страните е променила адреса си /пощенски или електронен/, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

**Чл. 22.** Всички спорове по този договор ще се уреждат чрез преговори между страните, а при непостигане на съгласие, ще се отнасят за решаване от компетентния съд в Република България.

**Чл. 23.** За всички неуредени в този договор въпроси се прилагат разпоредбите на действащото законодателство.

**Чл. 24.** Нито една от страните няма право да прехвърля правата и задълженията, произтичащи от този договор, на трета страна, освен в случаите по чл. 116, ал. 1, т. 4 от ЗОП.

**Чл. 25.** Цялата отговорност за съдържанието на настоящия договор се носи от ВЪЗЛОЖИТЕЛЯ и при никакви обстоятелства не може да се счита, че този документ отразява официалното становище на Европейския съюз и Управляващия орган.

**Неразделна част от настоящия договор са:**

1. Предложение за изпълнение на поръчката – Образец № 1

2. Ценово предложение – Образец № 2

Настоящият договор се състави в 2 (два) еднообразни оригинални екземпляра на български език – по един за **ВЪЗЛОЖИТЕЛЯ** и за **ИЗПЪЛНИТЕЛЯ** и се подписа, както следва:

**ВЪЗЛОЖИТЕЛ: ИЗПЪЛНИТЕЛ:**

**ГЛАВЕН СЧЕТОВОДИТЕЛ:**

**Съгласувал:**